**Grundejerforeningen Amtsstuegården 2019.**

Ejerforeningen søger nye medlemmer til bestyrelsen.

Vi mangler medlemmer, som har lyst til at være med til at præge områdets udvikling, så den passer sammen med den nye generation af beboeres ønsker og krav. Bestyrelsesarbejdet giver en solid forankring i området og fremmer fællesskabet.

Grundejerforeningen har i dag en velfungerende og prisbillig administration. Vi vil gerne bibeholde denne model, men det viser sig stadig mere udfordrende at rekruttere kandidater.

Bestyrelsen afholder 2-3 møder om året, samt står for at gennemføre den årlige Generalforsamling.

Opgaverne består i at løse den praktiske administration af ejerforeningen herunder indkaldelser, afholdelse af generalforsamling og bestyrelsesmøder, udarbejdelse af referater, udsende kontingentopkrævninger, håndtere restancer, uddeling af diverse skrivelser til medlemmerne, udarbejde regnskab samt samarbejde med vores underleverandører, primært vores gartner. Desuden er bestyrelsen kontaktleddet mellem kommunen og vores forening.

Bestyrelsen konstituerer sig selv, hvilket betyder at du kan byde ind med at hjælpe til med de opgaver som har din interesse.

Kravet om at der skal findes en bestyrelse er beskrevet i vores vedtægter og som et pålæg fra det offentlige.

Hvis det ikke lykkes at finde kandidater til bestyrelsesposterne, kan det blive nødvendigt at udlicitere nogen af de praktiske opgaver. Udsendelse af opkrævning, opfølgning på indbetalinger, rykkere, referater etc.

En foreløbig undersøgelse af de økonomiske konsekvenser af at få udført disse opgaver af en ekstern leverandør peger på at det vil fordoble kontingentet fra de nuværende 650 kr/år til ca. 1200 kr/år. Den stigende udgift kommer udelukkende til at tilfalde et eksternt administrationsfirma.

Uden en fungerende bestyrelse findes der ikke et samlende element som sikrer fremtoningen af området, vedligeholdelse af foreningen arealer, koordinering af områdets udvikling, opfølgning på f.eks. miljøsager, kontakt til kommune etc.

Bestyrelsesarbejdet er ikke voldsomt ressourcekrævende, men udføres arbejdet ikke vil området hurtigt påvirkes.

Overvej om ikke det er noget for dig!

Hvis du har lyst til at tage udfordringen op, kan du kontakte en af nedenstående for at høre mere

Jes Brohus, Buen 3, Kasserer, brohus.jes@gmail.com

John Grønsund, Kaalundsvej 18, groensund@tdcadsl.dk

John-Dahl Petersen, Kaalundsvej 20, john@dahl-pedersen.com

Klaus Diness, Heibergsvej 13, Formand, klaus@diness.net

Henrik Velschow, Ibsensvej 3, Sekretær, velschow@hotmail.com